stanford-oval/wikipedia huggingface dataset:
Kuurous

Kansainvälinen kuurouden symboli.
Kuurous määritellään kuuloelinten aistivammaksi, joka estää kuulemisen. Ihmisillä kuurouden rajaksi lasketaan 85–90 dB äänenvoimakkuuden kuuleminen eli vaikea tai erittäin vaikea kuulovammaisuus. Kuulon puuttuminen vaikuttaa eniten sosiaalisesti, sillä kommunikointi kuulevien kanssa vaikeutuu.
Kuurous aiheutuu pääosin neljällä tavalla: geneettisesti periytymällä, sairauksien aiheuttamana, lääkityksen aiheuttamana tai fyysisestä vammautumisesta. Kuuroutta pystytään hoitamaan sisäkorvaistutteiden ja kuulolaitteiden avulla.
Kuurot muodostavat kieli- ja kulttuurivähemmistön. Syntymäkuurojen ja nuorena kuuroutuneiden ensikieli tai äidinkieli on yleensä viittomakieli. Etenkin nuoremman polven kuurot kutsuvat itseään mielellään viittomakielisiksi. He kuuluvat viittomakieliseen vähemmistöryhmään. Kaikki kuurot eivät pidä kuuroutta vammana, joka vaatisi lääketieteellistä hoitoa.
Kuurot kommunikoivat keskenään yleensä viittomakielellä. Viittomakieltä taitamattomien kuulevien kanssa he voivat kommunikoida muun muassa kirjoittamalla ja lukemalla. Useimmat kuurot osaavat myös lukea huulilta. Huuliltaluku sisältää kuitenkin aina myös arvailua, sillä kaikki konsonantit eivät eroa toisistaan visuaalisesti. Osa kuuroista osaa myös puhua.
Kielenoppimisiän jälkeen kuuroutuneet käyttävät itseään ilmaistessaan usein myös puhetta. Heille tärkeimmät kielen vastaanottamistavat saattavat olla huuliltaluku ja lukeminen. Monet opettelevat myös tukiviittomia tai viitottua puhetta. Mitä nuorempana kuuroutuu, sitä todennäköisempää on, että opettelee myös viittomakielen. Sisäkorvaistutteella kuuroutunut voi saada ison osan kuulostaan takaisin.
Syyt > Synnynnäinen kuurous

Kuurouteen tai kuuroutumiseen on useita mahdollisia syitä. Synnynnäinen kuurous voi olla seurausta esimerkiksi ennenaikaisesta syntymästä, raskausajan häiriötekijöistä, geneettisistä syistä ja erilaisista oireyhtymistä.
Syyt > Kuulovamma

Vaikean kuulovamman voivat aiheuttaa myös kovat äänet tai jonkin korvan osan vaurioituminen. Myös ikääntymiseen liittyy kuuloaistin heikkenemistä. Joillakin kuuroilla lisävaivana on jatkuva korvien soiminen, tinnitus.
Aivokalvontulehdukseen liittyy sisäkorvan leviämisen ja sitä myötä kuuroutumisen riski. Myös tietyt muut sairaudet saattavat johtaa kuurouteen, ja aina syytä ei tiedetä.
Aiheesta muualla

Wikimedia Commonsissa on kuvia tai muita tiedostoja aiheesta .
Kuurojen liitto ry (Arkistoitu – Internet Archive).
LapCI ry - Sisäkorvaistutelasten ja perheiden yhdistys
Kuulokojeen tarina. Ylen Elävä arkisto.
Gfot

| Gfot |
| --- | --- |
 Kaksi Gfot-vaunua Kolarissa vuonna 2015.
Perustiedot
Tyyppi:  autonkuljetusvaunu
Liikennöitsijä:  VR
Valmistaja:  Pasilan konepaja
Lukumäärä:  24
Valmistusvuodet:  1974–1984
Liikenteessä:  18 (2023)
Numerointi:  31011–31034
Tekniset tiedot
Huippunopeus:  140 km/h
Paino:  31,7 t
Pituus:  26 400 mm
Raideleveys:  1 524 mm
 Tyhjien Gfot-vaunujen sisätilaa.
Gfot on VR:n omistama kattamaton autovaunutyyppi. Vaunuun mahtuu kymmenen autoa, joista viisi alatasolle ja viisi ylätasolle. Vaunussa on mahdollista käyttää auton lohkolämmitintä.
Gfot-vaunuja valmistettiin Pasilan konepajalla 24 kappaletta. Vuosina 1974–1975 vaunuja valmistettiin 12 kappaletta ja vuosina 1983–1984 toiset 12 kappaletta.
Vuonna 2023 liikenteessä oli 18 Gfot-vaunua. Ne saneerattiin vuosina 2022–2023 ja saivat samalla vihreän värityksen.
Kuljetettavat ajoneuvot

Vaunuun saa lastata seuraavia ajoneuvoja: henkilöautot, tila-autot, maasturit, pakettiautot, auto + matkailuvaunu / perävaunu / traileri -yhdistelmät.
Kuljetettavat ajoneuvot > Kuljetettavien ajoneuvojen maksimimitat

Ajoneuvojen suurin pituus voi olla 5,05 metriä ja suurin leveys 2,20 metriä. Kokonaiskuljetuspaino voi olla enintään 2 500 kg ja akseli- tai telipainon tulee olla alle 1 400 kg.
Kuljetettavat ajoneuvot > Paikkojen mitat tasoittain

Vaunussa on neljä erikorkuista ajoneuvopaikkaa. Alatason paikoilla kuormauskorkeus on 165 cm. Ylätason paikoilla kuormauskorkeus on 205 cm (kaksi paikkaa), 230 cm (kaksi paikkaa) tai 260 cm (yksi paikka). Ylätasoa ei ole katettu.
Perävaunut

Vaunussa voi kuljettaa myös perävaunuja. Tavarankuljetusperävaunun enimmäismitat ovat: paino 1 400 kg, pituus 5,00 m, leveys 2,20 m, korkeus 1,65 m.
Aiheesta muualla

Kuvia tai muita tiedostoja aiheesta Gfot Wikimedia Commonsissa
Autojunat VR:n sivuilla
Suomalaiset matkustajavaunut
| --- | --- |
Teräskori:  A100 · CEit · CEift · CEmt · Cmc · EFit · EFiti · Eil · Eilf · Ein · Eit · Eip · ELht · Ep · Gfot · Rkt · Rk
InterCity:  Ex · Expt · Rx
InterCity2:  Ed · Edb · Edg · CEd · Edm · Edo · Edfs · Eds · ERd · Gd
Gebel Barkal

| --- | --- |
Tyyppi:  arkeologinen kohde (en), Nubian pyramids (en) (käännä suomeksi) 
Sijainti:  Sudan
Korkeus merenpinnasta:  98 m
| --- | --- |
Luokitus:  UNESCOn maailmanperintöluettelokohde (d) (2003) 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Gebel Barkal (arab. جبل البركل‎, Jibil al-Barkal) on noin sata metriä korkea pieni vuori Sudanissa, noin 400 kilometriä Khartumista pohjoiseen, Niilin mutkassa Nubian alueella. Vuoreen on liitetty uskonnollisia merkityksiä antiikin ajoista asti, ja sen suurimmat temppelit (kuten Amonille pyhitetty) ovat edelleen pyhiä paikkoja alueen asukkaille.
Erikoisen muotoinen vuori on toiminut maamerkkinä alueella kulkeville kauppiaille tärkeän kauppareitin varrella, joka yhdisti Keski-Afrikan, Egyptin ja Arabian. Vuoren lähellä on sopiva paikka joen ylittämiseen.
Vuoren ympäristössä on 13 temppelin ja kolmen palatsin rauniot. Alue on UNESCOn maailmanperintökohde.
Kourouma Fatoukouma

| Henkilötiedot |
| --- | --- | --- | --- |
Syntymäaika: 11. heinäkuuta 1984 (ikä 40)
Syntymäpaikka: Saint-Étienne, Ranska
Pelipaikka: vasen laitapuolustaja
Pituus: 179 cm
Seura
Seura: MuSa
Pelinumero: 3
Junioriseurat
1998–2003: Saint-Étienne
Seurat
| Vuodet | Seura | O | (M) |
| 2003–2009 | Saint-Étienne B | – | (–) |
| 2009–2016 | CR Al Hoceima | 105 | (2) |
| 2016– | MuSa | 6 | (0) |
| Yhteensä | Yhteensä | 111 | (2) |
Maajoukkue
| 2012– | Niger | 24 | (1) |
 Seurajoukkueuran tilastot kattavat vain kansalliset sarjat, päivitetty 4. elokuuta 2016.  Maajoukkueuran tilastot päivitetty 4. elokuuta 2016.
Kourouma Fatoukouma (s. 11. heinäkuuta 1984 Saint-Étienne, Ranska) on nigeriläinen jalkapalloilija, joka edustaa Kakkosessa pelaavaa Musan Salamaa. Pelipaikaltaan hän on vasen laitapuolustaja.
Fatoukouma on ranskalaisen Saint-Étiennen kasvatti. Hän edusti seuran reservijoukkuetta vuosina 2003–2009 Ranskan neljänneksi korkeimmalla sarjatasolla ja marokkolaista Al Hoceimaa vuosina 2009–2016 pelaten 105 ottelua maan pääsarjassa. Kesäkuussa 2016 hän teki kahden vuoden pituisen sopimuksen Musan Salaman kanssa.
Maajoukkue

Nigerin maajoukkueessa Fatoukouma on pelannut vuodesta 2012 lähtien. Hän oli mukana Afrikan-mestaruuskilpailuissa 2013.
Kuusamon–Vienanmeren virtauskieleke

Kuusamo–Vienanmeren virtauskieleke (engl. Kuusamo ice lobe  tai engl. Kuusamo-White Sea ice lobe ) on viime jääkauden loppuvaiheessa Fennoskandian mannerjäätikköön kuulunut ja Perämeren ja Etelä-Lapin suunnalta itään päin virrannut jäätikkövirran laajentuma Itä-Suomessa ja Venäjän-Karjalassa.
Geologisia muodostumia

Yllä mainittuja reunamuodostumia on käsitelty omissa artikkeleissaan. Posion ja Kuusamon ympäristössä Koillismaalla on laaja drumliiniesiintymä. Drumliinialue on pinta-alaltaan yli 10 000 neliökilometriä ja se sisältää tuhansia drumliineja (laskettuna: 2 400 drumliinia 3 700 neliökilometrin alueella ). Ne muodostuivat virtaavan jäätikön alla ja ne ovat soikean muotoisia ja selviä maaston kohoamia, jotka ovat pääasiassa itäiseen virtaussuuntaan asemoituneita. Kentässä on näkyvillä kolmen erilaisen jäätikkövirran jäänteitä. Jääkauden Keski-Veikselin jäätiköitymisen aikana jäätikkö virtasi kaakkoon päin (Tuoppajärvi-vaihe), joka näkyy sen aikaisista drumliineista. Näiden drumliinien yli on viimeisen jäätiköitymisen aikana virrannut itään päin kulkenut jäätikkövirtaus. Sen drumliinijäänteitä on maastossa eniten näkyvissä, ja ne ovat tyypillisesti 1–2 kilometriä pitkiä ja 200–500 metriä leveitä. Näiden muodostumisen jälkeen on näiden yli jäätikön sulamisvaiheessa kulkenut jäätikkövirtaus, jonka jäljet näkyvät viimeisten drumliinien päällä. Jäljet koostuvat lähinnä vakoumista . Kuusamon itäpuolella Venäjän-Karjalassa löytyy Tuoppajärven drumliinikenttä, joka syntyi todennäköisesti ennen nuorempaa dryaskautta .
Kuusamon kielekkeen länsiosien alavilla seuduilla esiintyy laajoja juomumoreenikenttiä. Niiden pääesiintymä sijaitsee Rovaniemen ympäristössä ja se jää Tervolan ja Kemijärven väliin. Lapissa on vain kaksi muutakin juomumoreenikenttää. Jäätikön virtaussuuntaan poikittaiset juomumoreenit ovat pääasiassa Rogen-moreenia, jotka ovat tyypillisesti 5–15 metriä korkeita, 100–150 metriä leveitä ja jopa kilometrin pituisia. Joukossa on myös moreenikumpuja, joilla ei ole selkeää muotoa.
Kuusamon kielekkeen eteläreunaa seuraa suuri saumamuodostuma, joka on muodostunut jäätiköiden sauma-alueella linjalla Pudasjärvi–Taivalkoski–Hossa–Kalevala . Venäjän-Karjalan puolella saumamuodostuma kohtaa maastossa pohjoisen Pääjärven reunamuodostuman ja eteläisen Kalevalan reunamuodostuman. Ranuan kielekkeiden välisellä alueella ei virtaavan jäätikön merkkejä tunneta. Kuusamon kielekkeen pohjoispuolella siihen puski luoteesta virtaava Sallan virtauskieleke. Näiden väliin muodostui myös saumamuodostuma, josta ei ole tässä tietoa .
Aiheesta muualla

Jussila, Antti: Suomen alueella tapahtuneen mannerjäätikön vetäytymisen visualisoiminen, Pro Gradu, 2017
Veiksel-jääkausi
Kreikkalainen kylpylä

| Kreikkalainen kylpylä |
| --- | --- |
Sijainti:  Archaía Olympía, Elis, Länsi-Kreikka  Kreikka
Koordinaatit:  37°38′17″N, 21°37′42″E
Rakennustyyppi:  kylpylä
Valmistumisvuosi:  noin 480 eaa.
 Osa Unescon maailmanperintökohdetta Olympian arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kreikkalainen kylpylä, myös Läntinen kylpylä, on nimitys, jota käytetään eräästä antiikin aikaisesta kylpylärakennuksesta Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.
Kylpylä rakennettiin alun perin arkaaisen ja klassisen kauden taitteessa noin vuonna 480 eaa. Se oli alueen ensimmäinen kylpylä. Siitä käytetty nimi on nykyaikainen ja erottaa sen Olympian lukuisista myöhemmistä roomalaisella ajalla rakennetuista kylpylöistä. Rakennusta muutettiin ja laajennettiin sen historian aikana useassa vaiheessa. Kreikkalainen kylpylä hylättiin joskus ajanlaskun alun aikoihin, kun alueelle alettiin rakentaa roomalaisia kylpylöitä.
Kylpylä sijaitsi Olympian temenos-alueen eli Altiksen länsipuolella lähellä Kladeosjokea. Palaistran rakentamisen jälkeen kylpylä sijaitsi aivan sen lounaispuolella. Alkuperäinen rakennus koostui pitkänomaisesta suorakulmaisesta rakennuksesta, jonka koko oli noin 20,3 × 4,3 metriä. Siinä oli kaksi ovea ja toisessa päässä kaivo. Sen lounaispuolella oli uima-allas (kolymbētērion), jonka koko oli 20 × 16 metriä ja syvyys 1,6 metriä. Toisessa rakennusvaiheessa vielä 400-luvun eaa. aikana rakennuksen eteläkylkeen rakennettiin kylpyhuone, jossa oli rivissä 11 istuma-ammetta pohjois- ja itälaidoilla, ja jonka yhteydessä oli vedenlämmitystila.
Kolmannessa vaiheessa 300-luvun eaa. lopulla rakennuksen länsipuolelle lisättiin huoneita, joissa oli 20 istuma-ammetta lisää sekä vesisäiliöitä ja tulipesiä veden lämmittämiseen. Samalla varhaisempi kylpylärakennus jaettiin pienemmiksi huoneiksi. Neljännessä vaiheessa ensimmäisellä vuosisadalla eaa. rakennuskokonaisuuden kaakkoiskulmaan rakennettiin suurempi hypokaustihuone, jonka koko oli noin 8 × 6 metriä, ja jossa oli eteläseinässä noin 3,2 metriä syvä apsis.
Myöhempi niin kutsuttu Kladeoksen kylpylä rakennettiin aivan kreikkalaisen kylpylän länsipuolelle.
Dennis O’Keefe

|  |
| --- | --- |

Henkilötiedot
Koko nimi:  Edward Vance Flanagan
Syntynyt: 29. maaliskuuta 1908  Fort Madison, Iowa, Yhdysvallat
Kuollut: 31. elokuuta 1968 (ikä 60) Santa Monica, Kalifornia, Yhdysvallat
Ammatti:  näyttelijä
Puoliso:  Steffi Duna (1940–1968)
Näyttelijä
Aktiivisena:  1933–1967
Aiheesta muualla
IMDb
Edward Vance Flanagan eli Dennis O’Keefe (29. maaliskuuta 1908 – 31. elokuuta 1968 Fort Madison, Iowa) oli yhdysvaltalainen näyttelijä. Hän käytti taiteilijanimeä Bud Flanagan ennen siirtymistään Metro-Goldwyn-Mayerille vuonna 1937.
O’Keefe esiintyi muiden muassa elokuvissa Arizonan kauhu (1938), Kuoleman leikki (1939), Leopardimies (1943), Tyynenmeren sankarit (1944), Häväisty nainen (1947), Tahitin rummut (1954), Kaikki miehet kannelle (1961) ja The Naked Flame (1964).
O’Keefe oli myös televisionäyttelijä, joka pyöritti esimerkiksi The Dennis O’Keefe Show’ta vuosina 1959–1960. Hän kuoli 60-vuotiaana keuhkosyöpään.
Aiheesta muualla

Dennis O’Keefe Internet Movie Databasessa. (englanniksi)
Durinn

Durinn tai Durin on skandinaavisessa mytologiassa kääpiö, joka Völuspán mukaan on yksi taitavimmista kääpiöistä. Häntä taitavammaksi luetaan ainoastaan Mötsognir. Durinn ja Mötsognir luovat monia ihmisen hahmoisia kääpiöitä maasta. Hervörin saagassa Dvalinn ja Durinn takovat taikamiekka Tyrfingin kuningas Svafrlamille Sigrlamille (Svafrlam).
Gregor Gysi

Gregor Gysi (2018)
Gregor Gysi (s. 16. tammikuuta 1948 Berliini) on saksalainen asianajaja, poliitikko ja Vasemmisto (Die Linke) -puolueen merkittävä jäsen. Hän toimi vuosina 1989–1993 Linkeä edeltäneen PDS:n puheenjohtajana ja on ollut vuodesta 2002 alkaen talous-, työ- ja naisasiain senaattorina Berliinissä.
Gysi kuului 1970-luvun alusta alkaen DDR:ää hallineen Sosialistisen yhtenäisyyspuolueen (SED) sisäiseen oppositioon ja puolusti tunnettuja toisinajattelijoita. Kommunistisen järjestelmän kukistuttua Gysi valittiin joulukuussa 1989 SED:n pääsihteeriksi eroamaan joutuneen Egon Krenzin tilalle. SED oli hieman aiemmin luopunut yksinvallastaan ja Gysin johdolla se muutettiin Demokraattisen sosialismin puolueeksi (PDS), joka irtisanoutui edeltäjäpuolueen politiikasta. Vuonna 1990 Gysi valittiin kansanedustajaksi DDR:n ensimmäisissä vapaissa vaaleissa. Vuosina 1990–2002 hän toimi kansanedustajana Saksan liittotasavallan liittopäivillä.
Vuonna 2005 Gysi oli vaaleissa puolueensa liittokansleriehdokas (Der Spitzenkandidat).
Gysi valittiin joulukuussa 2016 Euroopan vasemmistopuolueen puheenjohtajaksi.
Aiheesta muualla

Kuvia tai muita tiedostoja aiheesta Gregor Gysi Wikimedia Commonsissa
Föglön hylky

Föglön hylky (tunnetaan myös nimellä Samppanjakuunari) on vuonna 2003 Ahvenanmaalta Föglön eteläpuolelta löydetty tunnistamattoman 1800-luvun kuunarin hylky. Se tuli kuuluisaksi kesällä 2010, kun laivasta sukellettiin lukuisia ehjiä pulloja samppanjaa, jotka myöhemmin osoittautuivat maailman vanhimmiksi säilyneiksi samppanjapulloiksi. Föglön hylystä nostettiin myös 1840-luvulta peräisin olleita belgialaisia olutpulloja. Aluksen nimen lisäksi myöskään sen reittiä tai määräsatamaa ei tiedetä. Sen on arveltu kuljettaneen arvokasta lastiaan jollekin pietarilaiselle kauppahuoneelle tai jopa keisarilliselle hoville.
Hylky

Merenkulkulaitos löysi hylyn omissa kaikuluotauksissaan vuonna 2003, mutta ensimmäiset sukellukset alukseen teki ahvenanmaalais-ruotsalainen ryhmä vasta heinäkuussa 2010. Hylyn tarkkaa sijaintia ei ole kerrottu julkisuuteen, sen tiedetään kuitenkin sijaitsevan useasta saaresta muodostuvan Föglön kunnan eteläpuolisella merialueella Ahvenanmaan ulkosaaristossa. Karavelin tyylisen kaksimastoisen kuunarin hylky on 55 metrin syvyydessä. Alus on noin 21,5 metriä pitkä ja 6,5 metriä leveä. Sen tarkkaa ikää ei ole vielä selvitetty, mutta kuunarin arvellaan olevan noin 200 vuoden ikäinen. Uppoamisen ajankohdaksi arveltiin aluksi 1800-luvun ensimmäisiä vuosikymmeniä. Hylky makaa pohjassa lähes ehjänä, ainoastaan aluksen perälaita on irronnut.
Aluksesta löydetty esineistö käsittää samppanja- ja olutpullojen lisäksi muun muassa tiilistä rakennetun tulisijan, keittiötarvikkeita ja astiastoa sekä erilaisia navigaatiovälineitä kuten kaksi oktanttia. Lautaset olivat tunnetun ruotsalaisen Rörstrandin posliinitehtaan tuotantoa 1780–1830-lukujen väliseltä ajalta.
Samppanjalöytö > Pullojen määrä ja sisältö

Hylystä nostetut samppanja- ja olutpullot löydettiin aluksen peräosasta. Samppanjaa oli yhteensä yli 168 pulloa, joista hyvälaatuisina säilyneitä oli 145. Samppanjapulloista 95 tunnistettiin vuonna 1829 Jacquessoniin yhdistetyn Juglarin, 46 Veuve Clicquot'n sekä neljä vuodesta 1838 Piper-Heidsieckin nimellä tunnetun Heidsieckin valmistamiksi.
Muinaismuistolain mukaan aluksesta löydetty lasti siirtyi Ahvenanmaan maakuntahallituksen omistukseen, joka puolestaan päätti myydä sen huutokaupalla ja käyttää saadun tuoton yleishyödyllisiin kohteisiin kuten Itämeren tilan parantamiseen. Osaa pulloista suunniteltiin käytettäväksi uuden kuohuviinin raaka-aineeksi ja muutama pullo jätettiin Ahvenanmaan maakuntamuseon kokoelmiin.
Marraskuussa 2010 järjestettiin Maarianhaminan kongressi- ja kulttuuritalo Alandicassa tilaisuus, jossa kaksi pulloa avattiin maistelua varten. Paikalle oli saapunut lähes sata toimittajaa eri puolilta maailmaa.
Myöhemmin vuonna 2018 Veuve Clicquot:n suorittama analyysi luokitteli kuohuviinit kuitenkin juotavaksi kelpaamattomiksi.
Samppanjalöytö > Huutokaupat

Ensimmäiset kaksi pulloa huutokaupattiin Maarianhaminassa kesäkuussa 2011, jolloin niitä myytiin maailmanennätyshintaan. Veuve Clicquot -pullosta maksettiin tuolloin 30 000 euroa ja Juglarin pullo puolestaan myytiin 24 000 eurolla. Niiden ostajaksi paljastui myöhemmin Singaporessa vaikuttava venäläinen ravintoloitsija. Toinen huutokauppa järjestettiin kesäkuussa 2012, jolloin ranskalainen huutokauppatalo Artcurial myi Maarinahaminassa järjestetyssä tilaisuudessa 11 hylystä nostettua pulloa. Huutokaupasta muodostui kuitenkin pettymys, sillä arvioidun 200 000 euron sijaan se tuotti vain 109 000 euroa. Kalleimman Veuve Clicquot Ponsardin -pullon hinta nousi tällä kertaa ainoastaan 15 000 euroon. Lisäksi kolme pulloa jäi kokonaan myymättä, kun niistä tehdyt tarjoukset eivät ylittäneet lähtöhintaa.
Samppanjalöytö > Apulaisoikeuskanslerin lausunto

Vuonna 2013 Ahvenanmaan maakuntahallituksen toiminnasta tehtiin kantelu oikeuskanslerille. Maaliskuussa 2014 apulaisoikeuskansleri Mikko Puumalainen antoi maakuntahallitukselle huomautuksen, koska katsoi sen menetelleen virheellisesti. Hylystä löydetyn lastin nostaminen aloitettiin ennen kuin Museovirasto oli ehtinyt antamaan lausuntoaan asiasta, apulaisoikeuskanslerin mukaan maakuntahallitus oli näin tehdessään menetellyt Ahvenanmaan itsehallintolain sekä hyvän hallintotavan vastaisesti. Lisäksi samppanjapullojen maastavienti oli huomautuksen mukaan muinaismuistoja koskevan lainsäädännön ja kansainvälisten sopimusten tarkoituksen vastainen. Samppanjahuutokauppa ei kuitenkaan itsessään ollut selkeästi lainvastaista, koska muinaismuistojen kaupallista hyödyntämistä koskeva sääntely puuttui Suomen lainsäädännöstä.
Olutpullot

Samppanjapullojen lisäksi hylystä nostettiin viisi pulloa belgialaista olutta, jotka korkkien perusteella ovat vuosilta 1842–1846. Niiden on arveltu olleen peräsisin jostakin Gentin alueelta. Löytynyt olut päätettiin rekonstruoida ja ottaa uudelleen tuotantoon. VTT analysoi pullojen sisällön, jonka jälkeen Finströmissä toimiva Stallhagenin pienpanimo aloitti oluen reseptin kehittämisen. Itse olut valmistettiin Gentissä Leuvenin yliopiston laboratoriopanimossa. Stallhagen Historic Beer 1842 -nimistä olutta tehtiin 2 000 numeroitua pulloa, jotka tulivat myyntiin Viking Linen laivoilla kesäkuussa 2014. Yhden pullon hinta on 110 euroa.
Gregor Foitek

| Gregor Foitek> Henkilötiedot |
| --- | --- |
Kansalaisuus:   Sveitsi
Formula 1 -ura
Aktiivivuodet:  1989–1990
Talli(t):  EuroBrun (1989) Rial (1989) Brabham (1990) Onyx (1990)
Kilpailuja:  22 (7 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Brasilian GP 1989
Viimeinen kilpailu:  Unkarin GP 1990
Gregor Foitek (s. 27. maaliskuuta 1965 Zürich, Sveitsi) on entinen sveitsiläinen Formula 1 -kuljettaja. Hän osallistui urallaan 22 osakilpailuun, mutta ei saavuttanut niissä yhtään MM-pistettä.
Foitek aloitti uransa F1:sissä vuonna 1989, jolloin hän ajoi EuroBrun- ja Rial-talleissa. Foitek kuitenkin karsiutui jokaisesta osallistumastaan kilpailusta.
Kauden 1990 Foitek aloitti Brabhamilla, mutta siirtyi myöhemmin Onyxille. Kausi jäi myös Foitekin uran viimeiseksi ja hänen parhaaksi sijoitukseksi jäi Monacon GP:sta saavutettu seitsemäs sija.
F1-uran jälkeen Foitek osallistui kahteen CART-sarjan kilpailuun, mutta keskeytti molemmissa.
Formula 1 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1989 | EuroBrun | BRA DNQ | SMR DNPQ | MON DNPQ | MEX DNPQ | USA DNPQ | CAN DNPQ | FRA DNPQ | GBR DNPQ | GER DNPQ | HUN DNPQ | BEL DNPQ | ITA   | POR   |  |  |  | 0 | 43. |
| 1989 | Rial |  |  |  |  |  |  |  |  |  |  |  |  |  | ESP DNQ | JPN   | AUS   | 0 | 43. |
| 1990 | Brabham | USA Kesk. | BRA Kesk. |  |  |  |  |  |  |  |  |  |  |  |  |  |  | 0 | 22. |
| 1990 | Onyx |  |  | SMR Kesk. | MON 7 | CAN Kesk. | MEX 15 | FRA DNQ | GBR DNQ | GER Kesk. | HUN DNQ | BEL   | ITA   | POR   | ESP   | JPN   | AUS   | 0 | 22. |
Eesti Päevaleht

| Eesti Päevaleht |
| --- | --- |

Lehtityyppi:  Sanomalehti
Julkaisija:  Eesti Päevalehe AS
ISSN:  ISSN 1406-0779
Perustettu:  16. joulukuuta 1905 Päewaleht  18. syyskuuta 1940 Noorte Hääl  1. helmikuuta 1990 Päevaleht  5. kesäkuuta 1995   Eesti Päevaleht
Päätoimittaja:  Urmo Soonvald
Kotikunta:  Tallinna
Kotimaa:   Viro
Kieli:  viro
Aiheesta muualla
www.epl.ee
Eesti Päevaleht (EPL)  on yksi Viron vanhimpia sanomalehtiä ja maan toiseksi suurin päivälehti Postimeesin jälkeen. Sen levikki toukokuussa 2016 oli 18 700 kappaletta. Sen lukijamäärä on noin 100 000.
Huhtikuun alusta 2024 Eesti Päevaleht ilmestyy ainoastaan sähköisenä.
Historia

Eesti Päevalehden edeltäjä Päevaleht perustettiin 16. joulukuuta 1905. Vuonna 1940 neuvostomiehityksen yhteydessä Eesti Päevaleht kansallistettiin ja sen nimeksi muutettiin Noorte Hääl ("Nuorten Ääni"), josta tehtiin kommunistipuolueen nuorisoliiton (Komsomol) äänenkannattaja. Viron itsenäisyyden palauttamiseen johtaneella siirtymäajalla palautti myös Noorte Hääl alkuperäisen nimensä Päevaleht 1. helmikuuta 1990.
Hommikuleht, Päevaleht ja Rahva Hääl yhdistyivät 5. kesäkuuta 1995 lehdeksi nimeltä Eesti Päevaleht. Vielä 25. syyskuuta 1995 Eesti Päevalehteen yhdistyi alun perin Rahva Häälestä irronnut Eesti Sõnumid.
Tukholmassa toimii edelleen virolaispakolaisten vuonna 1959 perustama viikkolehti Eesti Päevaleht (EPL) (ruots. Estniska Dagbladet), jonka toimitus sijaitsee Tukholman Eesti Majassa. Tukholman Eesti Päevalehden ensimmäinen päätoimittaja oli Postimehen Tallinnan-toimituksen viimeinen päällikkö Juhan Kokla, joten lehdellä sinänsä ei ole mitään kytköstä vuonna 1905 perustettuun alkuperäiseen Päevalehteen.
Omistussuhteet

Vuonna 1996 Eesti Päevalehden omistussuhteet olivat seuraavat: Jaan Manitski 49 %, Hans H. Luik 33 %  ja Andres Bergmann 18 %. Vuonna 2008 lehden omistivat puoliksi Jaan Manitskin Vivarone Oü ja Hans H. Luikin Ekspress Group.. Maaliskuussa 2011 Luikin Ekspress Group osti koko lehden osakekannan ja vuokrasi toimituksen tilat Manitskin Vivaronelta. Toukokuussa 2011 Ekspress Group yhdisti piirissään toimineen Eesti Ajalehed Eesti Päevalehteen. Näin syntyi suuri Eesti Päevaleht-lehtitalo, johon kuuluvat Eesti Päevaleht, Maaleht ja Eesti Ekspress. Maaliskuussa 2012 tähän yhdistettiin vielä Delfi.ee-uutisportaali tehden näin Eesti Päevalehdestä merkittävän mediaportaalin Virossa, johon median digitalisoitumiskehitys on myös vaikuttanut.
Aiheesta muualla

Eesti Päevalehden kotisivut (viroksi)